Richard Attwood je upokojeni britanski dirkač Formule 1. Debitiral je v sezoni 1964, ko je nastopil le na domači dirki za Veliko nagrado Velike Britanije, toda ni niti štartal. Prvo uvrstitev med dobitnike točk je dosegel v naslednji sezoni 1965 s šestim mestom na Veliki nagradi Italije, rezultat ki ga je ponovil še na zadnji dirki sezone za Veliko nagrado Mehike. V sezoni 1967 je nastopil le na eni dirki in ni osvojil točk, zato je pa na tretji dirki sezone 1968 za Veliko nagrado Monaka dosegel drugo mesto, kar je njegov najboljši rezultat kariere, na dirki je dosegel tudi svoj edini najhitrejši krog. V sezoni 1969 je dosegel še četrto mesto na Veliki nagradi Monaka, nato pa je nastopil še na Veliki nagradi Nemčije, kjer je v svojem razredu Formule 2 osvojil drugo mesto, nato pa ni več dirkal v Formuli 1. Leta 1970 je v paru s Hansom Herrmannom zmagal na dirki 24 ur Le Mansa.